

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/18-01/10

URBROJ: 2186/10-01/1-18-02

Vidovec, 20. rujna 2018.

**ZAPISNIK**

**sa 10. sjednice Općinskog vijeća Općine Vidovec, održane dana 20. rujna 2018. godine,**

**( četvrtak) u prostorijama Općine Vidovec**

Sjednica je započela u 20,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec, djelatnice Jedinstvenog upravnog odjela Općine Vidovec , ravnatelja Osnovne škole Vidovec, predsjednika općinske organizacije Narodne stranke Reformisti, predsjednika mjesnog odbora Nedeljanec-Prekno i predstavnice medija te se zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Zdravko Pizek, Marijo Serini, Ivan Benček, Ljubica Uranić, Krunoslav Bistrović, Silvija Zagorec, Edo Košić, Ivana Zavrtnik, Zdravko Klopotan, David Šantek, Ines Pavleković, Nadica Cafuk i Stjepan Smernjak.

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Ivan Kušćar i Marija Cafuk – izostanak opravdali

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenik načelnika Dubravko Zavrtnik, Petra Rogina pročelnica JUO Općine Vidovec, Emina Ljubek viši stručni suradnik za opće poslove i EU fondove, Nikolina Koščak viši referent za komunalno gospodarstvo, Mateja Novak viši stručni suradnik za financije i proračun, Predrag Mašić ravnatelj Osnovne škole Vidovec, Renato Cafuk predsjednik općinske organizacije Narodne stranke Reformisti, Antun Remar predsjednik Mjesnog odbora Nedeljanec-Prekno, Ivana Dreven Varaždinske vijesti ,Kristina Ljubić Radio Megaton.

**USVAJANJE ZAPISNIKA SA 9. SJEDNICE OPĆINSKOG VIJEĆA OPĆINE VIDOVEC ODRŽANE DANA 10.07.2018. GODINE ;**

Predsjednik Općinskog vijeća Zdravko Pizek :

„Svi ste dobili zapisnik sa 9. sjednice, ima tko kakvu dopunu, izmjenu? Ako nema, dajem na glasanje taj zapisnik. Tko je za?“

Tko je za : 12 članova Vijeća

Tko je protiv : 0

Ima li suzdržanih : 1 suzdržan

**Predsjednik Općinskog vijeća Zdravko Pizek konstatirao je da je zapisnik sa 9. sjednice Općinskog vijeća Općine Vidovec usvojen s 12 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 10. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„ Svi ste dobili dnevni red. Ima tko kakvu dopunu, izmjenu?“

„Dajem takav dnevni red na glasanje. Tko je za?“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćen dnevni red za 10. sjednicu Općinskog vijeća Općine Vidovec i to sa 13 glasova od 13 prisutnih članova Općinskog vijeća.**

Usvojeni

**D N E V N I R E D**

1. a) Prijedlog Odluke o sufinanciranju Programa produženog boravka učenika u osnovnim školama na području Općine Vidovec

b) Prijedlog Zaključka o davanju suglasnosti Osnovnoj školi Vidovec za ustroj Programa produženog boravka u Osnovnoj školi Vidovec i Područnoj školi Nedeljanec

1. Polugodišnji izvještaj o radu općinskog načelnika za razdoblje od 01.01. do 30.06.2018. godine
2. Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2018. godine (4. i 6. razina) te obrazloženje
3. Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2018. godinu
4. Polugodišnji izvještaj o izvršenju financijskog plana Dječjeg vrtića „Škrinjica“ za razdoblje 01.01.2018. do 30.06.2018. godine
5. Prijedlog Odluke o pokretanju postupka javne nabave za radove na izgradnji i opremanju dječjeg vrtića
6. Razno

**Točka 1.**

* 1. **Prijedlog Odluke o sufinanciranju Programa produženog boravka učenika u osnovnim školama na području Općine Vidovec**
  2. **Prijedlog Zaključka o davanju suglasnosti Osnovnoj školi Vidovec za ustroj Programa produženog boravka u Osnovnoj školi Vidovec i Područnoj školi Nedeljanec**

Predsjednik Općinskog vijeća Zdravko Pizek :

„ Idemo na 1. točku dnevnog reda, to je a) „ Prijedlog Odluke o sufinanciranju Programa produženog boravka učenika u osnovnim školama na području Općine vidovec“ i b) „ Prijedlog Zaključka o davanju suglasnosti Osnovnoj školi Vidovec za ustroj Programa produženog boravka u Osnovnoj školi Vidovec i Područnoj školi Nedeljanec“. Evo, ja bih zamolio g. Predraga Mašića da to malo pojasni prije nego krenemo u diskusiju.“

Kratko obrazloženje podnio je ravnatelj OŠ Vidovec Predrag Mašić.

Predsjednik Općinskog vijeća Zdravko Pizek:

„ Hvala lijepa g. ravnatelju. Otvaram raspravu po prvoj točci.“

U raspravu se uključio član Vijeća Stjepan Smernjak, a ravnatelj Mašić podnio je odgovor na postavljeno pitanje.

Na raspravu se nadovezao načelnik Bruno Hranić , članovi Vijeća Edo Košić, Ines Pavleković i Zdravko Klopotan te zamjenik načelnika Dubravko Zavrtnik, a ravnatelj Mašić podnio je odgovore na postavljena pitanja.

Predsjednik Općinskog vijeća Zdravko Pizek :

„Da li ima još netko po toj točci?Ako nema dajem na glasanje točke dnevnog reda a i b. Tko je za takav prijedlog?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćena Odluka o sufinanciranju Programa produženog boravka učenika u osnovnim školama na području Općine Vidovec i Zaključak o davanju suglasnosti Osnovnoj školi Vidovec za ustroj Programa produženog boravka u Osnovnoj školi Vidovec i Područnoj školi Nedeljanec i to sa 13 glasova od 13 prisutnih članova Općinskog vijeća.**

**Točka 2.**

**Polugodišnji izvještaj o radu općinskog načelnika za razdoblje od 01.01. do 30.06.2018. godine**

Predsjednik Općinskog vijeća Zdravko Pizek :

„Točka 2. to je Polugodišnji izvještaj o radu općinskog načelnika za razdoblje od 01.01. do 30.06.2018. godine. Svi ste dobili izvještaj, otvaram raspravu.“

Kratku dopunu podnio je načelnik Bruno Hranić.

U raspravu se uključio član Vijeća Stjepan Smernjak , član Vijeća David Šantek, član Vijeća Krunoslav Bistrović, članica Vijeća Ines Pavleković te načelnik Bruno Hranić koji je podnio odgovore na postavljena pitanja.

Predsjednik Općinskog vijeća Zdravko Pizek :

„Ako nema nitko više, prelazimo na treću točku.“

**Točka 3.**

**Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2018. godine (4. i 6. razina) te obrazloženje**

Predsjednik Općinskog vijeća Zdravko Pizek :

„Prelazimo na treću točku to je„Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2018. godine “ svi ste dobili, otvaram raspravu.“

U raspravu se uključio član Vijeća Zdravko Klopotan te načelnik Bruno Hranić i pročelnica JUO Općine Vidovec Petra Rogina koji su podnijeli odgovore na postavljena pitanja.

Predsjednik Općinskog vijeća Zdravko Pizek :

„ Otvaram dalje raspravu. Ako nema drugo, zatvaram raspravu i dajem na glasanje. Tko je za takav izvještaj?“

Tko je za : 8 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Proračuna Općine Vidovec za razdoblje od 01. siječnja do 30. lipnja 2018. godine (4. i 6. razina) te obrazloženje prihvaćeno sa 8 glasova od 13 prisutnih članova Općinskog vijeća.**

**Točka 4.**

**Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2018. godinu**

Predsjednik Općinskog vijeća Zdravko Pizek :

„4. Točka, Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2018. godinu. Otvaram raspravu.“

*Nije bilo rasprave po navedenoj točci pa je predsjednik Vijeća zatvorio raspravu.*

Predsjednik Općinskog vijeća Zdravko Pizek :

„Zatvaram raspravu i dajem na glasanje. Tko je za takav izvještaj, molim da se izjasnite.“.

Tko je za : 8 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2018. godinu usvojen s 8 glasova od 13 prisutnih članova Općinskog vijeća.**

**Točka 5.**

**Polugodišnji izvještaj o izvršenju financijskog plana Dječjeg vrtića „Škrinjica“ za razdoblje 01.01.2018. do 30.06.2018. godine**

Predsjednik Općinskog vijeća Zdravko Pizek :

„ 5. Točka Polugodišnji izvještaj o izvršenju financijskog plana Dječjeg vrtića „Škrinjica“ za razdoblje 01.01.2018. do 30.06.2018. godine. Otvaram raspravu.“

*Nije bilo rasprave po navedenoj točci pa je predsjednik Vijeća zatvorio raspravu.*

Predsjednik Općinskog vijeća Zdravko Pizek :

**„**Zatvaram raspravu, dajem na glasovanje. Tko je za takav izvještaj?“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o izvršenju financijskog plana Dječjeg vrtića „Škrinjica“ za razdoblje 01.01.2018. do 30.06.2018. godine usvojen s 12 glasova od 13 prisutnih članova Općinskog vijeća.**

**Točka 6.**

**Prijedlog Odluke o pokretanju postupka javne nabave za radove na izgradnji i opremanju dječjeg vrtića**

Predsjednik Općinskog vijeća Zdravko Pizek :

**„**6. Točka Prijedlog Odluke o pokretanju postupka javne nabave za radove na izgradnji i opremanju dječjeg vrtića.“

Kratko obrazloženje podnio je načelnik Bruno Hranić.

Predsjednik Općinskog vijeća Zdravko Pizek :

„Hvala načelniče. Otvaram raspravu.“

U raspravi su sudjelovali članovi Vijeća Stjepan Smernjak, David Šantek, Silvija Zagorec, Nadica Cafuk , Ines Pavleković i Zdravko Klopotan te načelnik Bruno Hranić i Emina Ljubek viša stručna suradnica za opće poslove i EU fondove koji su podnijeli odgovore na postavljena pitanja.

Predsjednik Općinskog vijeća Zdravko Pizek:

„ Dajem taj prijedlog na glasanje. Tko je za?“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o pokretanju postupka javne nabave za radove na izgradnji i opremanju dječjeg vrtića usvojena s 12 glasova od 13 prisutnih članova Općinskog vijeća**.

**Točka 7.**

**Razno**

Član Vijeća Stjepan Smernjak:

„ Zahvaljujem na odgovoru na vijećničkom pitanju, ali tražim objašnjenje. Znači, radi se o sportsko rekreacijskom društvenom centru, tak smo ga nekak zvali. Međutim, sad tu u ovom obrazloženju izgubilo se vatrogasno spremište i imamo ovak: Zahvatni prostor je izgradnja vanjskih sportskih terena, tenis, odbojka, košarka, rukomet, mali nogomet i parkirališta i nigdje više nema vatrogasnog spremišta. Kaj se ovdje dogodilo?

Načelnik Bruno Hranić:

„ To je idejni projekt, samo radi toga. U glavnom projektu se bude definiralo. Razgovarali smo i o točnoj lokaciji. “

Član Vijeća Stjepan Smernjak:

„Znam, bilo je i nacrtano sve, evo zato mi je sad čudno. I dobro, još ove parcele, to bumo morali progurati.“

Načelnik Bruno Hranić :

„Zbog toga jer određeni postotak zelenih površina mora biti, zato nije prikazano. Pa to nam je svima prioritet .“

Član Vijeća Stjepan Smernjak:

„ Zato me i brine, izgubiti prioritetnu stvar malo mi je čudno, ali dobro. Ja se nadam da nije izgubljeno, da pazimo na to jer ja bum na tome inzistiral. Sad imamo auto, a nemamo di parkirati. „

Predsjednik Vijeća Zdravko Pizek:

„Hvala lijepa. Gospođa Nadica.“

Članica Vijeća Nadica Cafuk:

„ Ja bih samo pitala kad ide natječaj za stipendije jer smo rekli da budemo imali izmjenu odluke. Da li bude to uskoro ili? Tak da ne ispadne da smo opet zakasnili. “

Načelnik Bruno Hranić :

„Kroz dva tjedna bude sjednica Vijeća i onda bude prijedlog nove odluke o stipendijama. Išlo bude to na komisiju za statutarno pravna pitanja s obzirom da je tamo , gledali smo malo kroz zastupljenost, praktički sve stranke i nezavisne su zastupljene. Dali budemo jedan svi prijedlog kroz dva tjedna bi to trebalo ići na vijeće da se ne čeka predugo sa stipendijama. I Poslovnik.“

Predsjednik Vijeća Zdravko Pizek:

„Gospodin Bistrović.“

Član Vijeća Krunoslav Bistrović :

„Imam jednu točku pod razno. Ne znam koliko ste upućeni svi, neki već znate da na području općine Vidovec djeluje nogometni Općinski centar Vidovec gdje su uključeni svi klubovi s područja općine Vidovec. I k nama je pripojen Gojanec da možemo zadovoljiti broj djece. Imamo problem s djecom, u klubovima nema dosta djece određene kategorije i sad je napravljen projekt Županijskog nogometnog saveza koji je obavezan za sve klubove da imamo u tom centru 6 kategorija. Znači, to je od 8 , od 10 , od 12, od 14, od 16 i od 18. Ta djeca se natječu pod imenom „Općinski centar Vidovec“. U tim uzrastima imamo 6 trenera koji tu djecu uče, od 8 godina pa do 18., nogometnim vještinama i nekim znanjima. U biti znate da sport je zdrav način života i da to svi hoćemo svojoj djeci , da ih maknemo od onih stvari koje ne trebaju. Taj Centar ima određene financijske troškove. Apeliram na Općinu, ispred svih klubova, znači mi predsjednici klubova smo napravili nekakvi idejni troškovnik, kaj smo dobili i od Županijskog saveza. Troškovnik je negdje oko 200.000 kuna godišnje. Znači, tu su uračunati treneri nutra, sportska oprema, prijevozi, kotizacije, članarine, održavanje i to iznosi negdje oko 200.000. Mi smo svjesni da sigurno ne budemo toliko dobili koliko smo planirali, koliko je troškovnik, ali dajte, evo apeliram na Vas, apeliral sam i na načelnika i Vas vijećnike, da moremo bar tu sportsku opremu ove godine, sportsku opremu koja nam treba za klubove, znači da svaki klub jedan dio dobi sportske opreme. Znači, naše općinske klubove da bude jasno, znači ne Gojanec je van toga. Znači Vidovec, Tužno i Nedeljanec da djeca imaju s čime raditi. Da djeca imaju lopte, da djeca imaju sportska pomagala, da tu djecu nekak s obilježima Općine Vidovec da im napravimo nekakve trenirke i dresove, za početak dresove, da predstavljaju Općinu. Trenutno su djeca u svim kategorijama od 1. do 3. mjesta, tako da imate tu informaciju pa apeliram. Troškovnik smo predali da održimo tu ideju, da pomognemo klubovima i da djeci pomognemo.“

Predsjednik Vijeća Zdravko Pizek:

„Hvala lijepa gospon Bistrović. Čuli ste , to su sve uzrasti naši tu. Tu neku sportsku opremu da bi trebali predstavljati kao općinu. Otvaram raspravu o tome. “

Članica Vijeća Silvija Zagorec:

„ O kojem se iznosu to radi?“

Načelnik Bruno Hranić:

„Budemo rebalansom Proračuna to osigurali.“

Član Vijeća Krunoslav Bistrović:

„ Rebalansom proračuna bar da bude to 50.000 kuna da možemo to na 2-3 puta. Znam kakva je situacija pa zato velim. Kraj godine je, kasno smo počeli to je jedna polusezona. Druge godine je cijela sezona. Evo to je moj prijedlog. “

Članica Vijeća Nadica Cafuk:

„ Onda denemo za prijedlog proračuna za sljedeću godinu.“

Članica Vijeća Ines Pavleković:

„ To sad mi moramo donijeti odluku?“

Član Vijeća Krunoslav Bistrović:

„Ne. Sad je načelnik rekao da rebalansom proračuna. Mi smo već počeli raditi. Treneri rade od 8. mjeseca s djecom i natječemo se već od 01.09. u ligi. Ako tko ima kakvo pitanje u svezi glede toga, slobodno me pitajte. Član sam Izvršnog odbora Županijskog nogometnog saveza pa vam mogu sve pojasniti.“

Članica Vijeća Ivana Zavrtnik:

„Pa zanima me da li se sponzori kakvi mogu naći. Znam da su to djeca, sve to stoji, ali…“

Član Vijeća Krunoslav Bistrović:

„ Dobro pitanje. Naši klubovi funkcioniraju tak prek sponzora, znači nas koji smo oko kluba. Kaj se tiče toga, moram vam to reći i pohvaliti sve klubove koji su u ljetnoj ligi trenutno. Svaki klub i djeca imaju osigurane sendviče i sokove od sponzora. Klub ne košta ništa, ne košta ništa djecu niti roditelje trenutno ništ. Članarina za svako dijete je 100 kuna mjesečno. 100 kuna mjesečno daje roditelj za jedno dijete. Mislim da to nije preveč, da je to realna cijena. Sve po svud vani su članarine od 200 pa nadalje. Mi smo izašli u susret našoj djeci. Znači, ako je dvoje djece onda je članarina 140 kn za dva.“

Predsjednik Vijeća Zdravko Pizek:

„Tko se javlja dalje?“

Član Vijeća Zdravko Klopotan:

„ Evo ja podržavam, svaki oblik di se djeca okupljaju i smatram da bi to na idućoj sjednici trebalo napraviti neke parametre, troškove, napraviti spisak jer teško je odlučiti o tome.“

Član Vijeća Krunoslav Bistrović:

„ Troškovnik je predan na Općinu i drugi put ga moremo fotokopirati. Ovo je prijedlog. U dogovoru s predsjednicima klubova, to je moj prijedlog da ga ja iznesem pošto sam općinski vijećnik i sportski djelatnik da vi znate o čemu se dela.“

Predsjednik Općinskog vijeća Zdravko Pizek :

„ To je dobar projekat i ja sam isto sudjelovao u tome, isto sam tu. Nema djece i da nismo spojili te klubove ne bi bilo nigdje ničega, a ovak je svaki dan negdje trening, svaki put u drugoj sredini i tak dalje.“

Član Vijeća Krunoslav Bistrović:

„ Djeca treniraju, da pojasnim još u kratkim crtama, svi su oni ostali članovi svojeg kluba. Znači tko je iz Vidovca je član NK Vidovca, tko je iz Nedeljanca je član NK Nedeljanec, a iz Tužna je član NK Tužno, ali se natječemo pod imenom „Centar Općine Vidovec“. Svako dijete koje ima 8 i 9 godina da bude u svojoj kategoriji, da ne bude igral s onima od 15 da mu neko nogu ne ftrgne, ako me shvaćate. To je dobar projekt, a sad zaživel je za sad kod nas jako dobro, a u drugim općinama nije to tak zaživelo jako dobro, ima dosta problema. Mi za sad funkcioniramo dobro i smatram da bi to trebalo podržati, barem na taj način da pomognemo. Da ipak vide ljudi da se to radi za djecu.“

Predsjednik Općinskog vijeća Zdravko Pizek :

„ Da li se s tim slaže g. Zavrtnik?“

Zamjenik načelnika Dubravko Zavrtnik:

„ Čuli smo g. Bistrovića, da nebumo sad to pogajali ovak i onak da se kod prijedloga rebalansa izračuna. Izdvojimo koliko bumo mogli, u dogovoru sa vama, čuli jesmo, znamo kaj je i onda bumo donesli odluku.“

Predsjednik Općinskog vijeća Zdravko Pizek:

„ Znači isključivo su djeca u pitanju, uzrasti ne? Po dvije godine, tak da se mogu natjecati, ovak se ne bi mogli. Znači 8-10, 10-12. Ovak su prije igrali s 8 let s ovima s 14, kak veli i to nije bilo ravnopravno. Sad su u svojim kategorijama i igraju s drugim centrima. G. Klopotan izvolite. “

Član Vijeća Zdravko Klopotan:

„ Ja bih izrazio jednu pohvalu, jedan komentar i jedno pitanje. Pohvalio bih stručne službe Općine Vidovec jer sam tražio za tri one intelektualne usluge. One su mi na stručan način ono kaj sam tražil, dobil sam, i više sam nego zadovoljan i držim palceve da i dalje tak nastave raditi. Znači zadovoljan sam s onim kaj ste mi poslali, jako sturčno napravljeno, sad nebum po točkama o tome kaj sam ja zapazil nema smisla. Drugo bi pital gospodina predsjednika Vijeća, vidim da moj putni nalog nije realiziran, on mi je napravil 800 kuna troškova, a on dobiva 1.500 kuna mjesečno, a nije se uspio potpisati ni na jedan dokument kad dobivamo, znači, materijale za sjednicu, a 1.500 kuna je plaćeni za to, a ni jedan potpis još nije del za godinu dana i više. Znači, kaj je sa tim? Zašto to nije realizirano? I treće kaj bi predlagal, da se za gospodina Benčeka, jer sam 2.000 kuna čini mi se je bilo na sjednici, za kanalizaciju je bilo, za te cijevi ljudi pričaju da nisu bile v redu. Delam 16 godina za općinu i dobro Vi ste bili u Ljubljani, da li ne bi Vi sad kad imate vremena, znači Vi ste tražili da Vas se to to pita , nešto tu niste mogli dok su bile radne akcije, delali smo ovo ono, i sad imate nešto malo vremena, meni je to problem, žalim na onom kaj nisam onda prokomentiral, znači tražili ste 2.000 kuna za to kaj ste vi nešto to nadgledali, vidi se kak ste nadgledali jer je stala kanlizacija navodno nisu cijevi bile dobre ja se u to ne razmim, ali se pitam di je granica ljudskog morala. Evo znači tebe za ovaj putni nalog, zašto to nije realizirano jer meni je trošak napravljeni.“

Predsjednik Općinskog vijeća Zdravko Pizek:

„ Gospon Klopotan dobili ste pismeno obrazloženje na vas, zašto nije. Zdravko Klopotan 05. srpnja 2018.“

Član Vijeća Zdravko Klopotan:

„ Ja to nisam dobil, nisam to videl, ispričavam se, ali ne znam čemu, ako nije realizirano svakako ću se s odvjetnikom posavjetovati. “

Predsjednik Općinskog vijeća Zdravko Pizek:

„Pismeno ste dobili.“

Član Vijeća Zdravko Klopotan:

„ Vi ste meni trošak napravili zbog svojih gluposti. Ja sam trošak napravil. Dal ćeš ti to platit iz svog džepa, mene to ne zanim, al pustil nem. Jer ti se nisi u stanju potpisati za 1.500 kuna mjesečno šta uzimaš da staviš tu jedan svoj potpis.“

Predsjednik Općinskog vijeća Zdravko Pizek:

„Gospon Klopotan, ja Vas molim nemojte tako razgovarati.“

Član Vijeća Zdravko Klopotan:

„ Više delam za tu općinu zabadava 16 godina i sve ostalo, kak i ovaj tu sportski radnik. I sami ne znate koliko mi delamo.“

Predsjednik Općinskog vijeća Zdravko Pizek:

„Hvala lijepo. Načelnik.“

Načelnik Bruno Hranić:

„Ja predlažem da se stavi Odluka vijeća o financiranju prijevoza učenika Osnovne škole Vidovec od 14.02.2017. van snage s obzirom da je to do sad vozil Autobusni prijevoz Varaždin, a sad je Županija bila raspisala natječaj i dogovoreno je po istoj cijeni da obavlja tu prijevoz Vincek, tak da se odmah da ova odluka van snage.“

Predsjednik Općinskog vijeća Zdravko Pizek:

„Tko je za takav prijedlog?

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

**Prijedlog je prihvaćen s 12 glasova od 13 prisutnih članova Općinskog vijeća.**

Predsjednik Općinskog vijeća Zdravko Pizek:

„Zatvaram 10. sjednicu, laka Vam noć.“

Sjednica je završila u 21 sati i 05 min.

Općinsko vijeća Općine Vidovec

Predsjednik

Zdravko Pizek